**Јон Дади Бодварсон** (роден во Селфос, 25 мај 1992) е исландски фудбалер, напаѓач на Милвол и на исландската репрезентација.

Клупска кариера
---------------

### Селфос

Јон Дади Бодварсон ја започнал својата кариера во екипата од неговиот роден град Селфос, за која дебитирал во текот на сезоната 2009 во втората исландска лига. Со 16 настапи и еден гол Бодварсон му помогнал на Селфос да избори промоција во највисоката дивизија во земјата, во која пак тој дебитирал на 11 мај 2010 во поразот на домашен терен со 1-3 од Филкир, натпревар во кој исто така го забележал и својот прв погодок во Првата лига на Исланд. Во Селфос се задржал 4 сезони забележувајќи повеќе од 100 настапи и 21 гол во сите натпреварувања.

### Викинг

Во ноември 2012 година, Бодварсон направил трансфер во норвешкиот Викинг. Тој одиграл три сезони за Викинг во Норвешката Премиер лига, од кој најуспешна му е била последната во која имал 9 гола и 8 асистенции во првенството и 6 гола и 6 асистенции во Купот на Норвешка. На 22 април 2015, Бодварсон постигнал хет-трик за само 18 минути поминати на теренот во победата со 7-0 на гостувањето кај Алгард во рамките на првото коло на Купот на Норвешка, а подоцна во второто коло на истото натпреварување постигнал гол и додал уште четири асистенции во победата со 9-0 на гостувањето кај Варег. На 11 јули 2015, Бодварсон постигнал два гола и бил асистент за уште еден во победата со 4-1 над Олесунд на СР-Банк Арена. Вкупно за Викинг одиграл 92 натпревари и постигнал 23 гола.

### Кајзерслаутерн

Во јануари 2016, Бодварсон се преселил во германскиот второлигаш Кајзерслаутерн со кој веќе во јуни 2015 имал потпишано преддоговор за трансфер на три години. Своето деби на Кајзерслаутерн го забележал на 5 февруари 2016 против Унион Берлин. Својот прв од двата гола кој ги постигнал како играч на Кајзерслаутерн дошол на 4 март 2016 година во поразот со 2-1 на гостувањето кај Нирнберг. На 3 април 2016, тој повторно бил стрелец, овој пат од пенал, во победата со 2-0 на домашен терен над Сандхаусен. Во последното коло од сезоната против Сент Паули, Бодварсон забележал две асистенции во поразот на неговата екипа со 5-2. И покрај релативно добрите игри во кои на 15 натпревари постигнал 2 гола и имал 3 асистенции, оваа полусезона се покажала како единствена за Бодварсон во дресот на Кајзерслаутерн бидејќи во летото 2016 се решил да ја промени клупската средина.

### Вулверхемптон

Бодварсон во дресот на Вулверхемптон Вондерерс.
На 2 август 2016 година, Јон Дади Бодварсон потпишал договор со англискиот Чемпионшип клуб Вулверхемптон Вондерерс за необјавена сума обврзувајќи се на договор од три години. На 6 август 2016, Бодварсон дебитирал со погодок во дресот на *волците* во ремито 2-2 против Ротерам Јунајтед. Неговото деби исто така, означувало дека тој станал 1000-тиот играч кој се појавил за клубот во првенствен натпревар. На 16 август 2016, Бодварсон за првпат во кариерата промашил пенал во натпреварот против Ипсвич Таун што завршил без голови 0-0, кога неговиот удар од белата точка бил успешно одбранет од голманот на Таун Бартош Бјалоковски. Сепак само четири дена подоцна, Бодварсон го постигнал и својот втор погодок за Вулверхемптон во Чемпионшип, третиот за својот тим и последен на натпреварот во победата со 3-1 на гостувањето кај Бирмингем Сити. Својот трет погодок за *волците* го постигнал во поразот со 3-1 од Бристол Сити во април 2017. Сезоната во Вулверхемтон ја завршил со 42 настапи во Чемпионшип и 6 во куповите запишувајќи 3 гола и 4 асистенции. Исто така бил избран за *fan favourite* од навивачите на Вондерерс.

### Рединг

На 14 јули 2017, Бодварсон повторно по кратко време го променил својот клуб приклучувајќи му се на Рединг, уште еден клуб од Чемпионшип, со кој потпишал тригодишен договор. Во клубот избрал да го носи дресот со број 23. Своето деби за *кралските поданици* го имал на отворањето на сезоната 2017-2018 во Чемпионшип, во поразот со 2-0 на гостувањето кај Квинс Парк Ренџерс. Истиот натпревар Бодварсон морал да го заврши предвреме бидејќи се здобил со повреда на коленото, поради која бил заменет во 59-тата минута од Омар Ричардс. Повредата го извадила од акција за три недели поради што прошуштил 5 натпревари на својот клуб. Своето враќање на терените Бодварсон го направил на 26 август 2017 на гостувањето кај Бирмингем Сити, натпревар во кој го постигнал својот прв погодок во дресот на Рединг, првиот за клубот во победата со 2-0. На 16 јануари 2018, Бодварсон го постигнал својот прв хет-трик во дресот на Рединг, втор во кариерата во победата со 3-0 над Стивениџ во третото коло на ФА Купот. На 30 јануари за првпат постигнал два гола во еден натпревар од Чемпионшип, во победата со 3-1 на гостувањето кај Бартон Албион. Својата прва сезона во Рединг ја завршил со вкупно 48 настапи и 10 гола.

Својата втора сезона со Рединг ја започнал со погодок во првото коло во лигата против Дарби Каунти на Мадејски стадионот, но сепак по целосниот пресврт неговиот тим бил поразен со 1-2. Втората негова сезона во дресот на *Ројалс* била испрекината од бројни повреди поради кои и го загубил статусот на првотимец и важен играч за клубот. Вкупно за Рединг одиграл 55 натпревари и постигнал 17 голови.

### Милвол

На 12 јуни 2019, Бодварсон потпишал за Милвол, која била третата екипа од Чемпионшип за која заиграл.

Репрезентативна кариера
-----------------------

Бодварсон играл за младинските репрезентации на Исланд под 19 и под 21 година.

Своето деби за сениорската репрезентација го направил на 14 ноември 2012, влегувајќи како замена на местото на Матијас Вилхјалмсон во победата со 2-0 во пријателски натпревар против Андора. Својот прв репрезентативен погодок го постигнал на 9 септември 2014 во победата со 3–0 над Турција во натпревар од квалификациите за Европското првенство 2016.

Тој бил избран да учествува на Европското првенство 2016, првиот меѓународен турнир на кој Исланд воопшто се пласирал. Бодварсон ги започнал сите пет натпревари на турнирот во Франција и постигнал гол во последниот натпревар од групната фаза против Австрија што им обезбедил на исланѓаните прогрес во следната фаза.

На 27 јуни 2016, Јон Дади играл против Англија во осминафиналето на Евро 2016 на Алијанц Ривиера во Ница, каде Исланд го изненадил фаворитот совладувајќи го со 2–1 и пласирајќи се во четвртфиналето.

Две години подоцна Бодварсон бил селектиран меѓу 23-цата играчи на Исланд кој биле пријавени за настап на Светското првенство 2018 во Русија. Своето деби на првенството го направил во вториот натпревар од групната фаза во кој Исланд бил поразен од Нигерија со 2-0. Тоа бил неговиот единствен настап на турнирот, на кој Исланд бил елиминиран уште во групната фаза завршувајќи на последното место во групата Д.

### Хронологија на репрезентативните настапи

| Хронологија на настапи и постигнати голови за националната селекција ― Исланд |
| --- |
| Дата | Град | Домашни | Резултат | Гости | Натпреварување | Голови | Инфо | Детали |
| 14 ноември 2012 | Андора ла Веља | Андора Андора | **0 – 2** | Исланд Исланд | Пријателска | **-** | влегол во игра 80' |  |
| 21-1-2014 | Абу Даби | Исланд Исланд | **0 – 2** | Шведска Шведска | Пријателска | **-** |  |  |
| 30-5-2014 | Инсбрук | Австрија Австрија | **1 – 1** | Исланд Исланд | Пријателска | **-** | влегол во игра 61' |  |
| 9-9-2014 | Рејкјавик | Исланд Исланд | **3 – 0** | Турција Турција | Квал. за Евро 2016 | **1** | заменет 90+2' |  |
| 10 октомври 2014 | Рига | Латвија Латвија | **0 – 3** | Исланд Исланд | Квал. за Евро 2016 | **-** | заменет 77' |  |
| 13 октомври 2014 | Рејкјавик | Исланд Исланд | **2 – 0** | Холандија Холандија | Квал. за Евро 2016 | **-** | заменет 89' |  |
| 12 ноември 2014 | Брисел | Белгија Белгија | **3 – 1** | Исланд Исланд | Пријателска | **-** | влегол во игра 74' |  |
| 16 ноември 2014 | П’лзењ | Чешка Чешка | **2 – 1** | Исланд Исланд | Квал. за Евро 2016 | **-** |  |  |
| 16-1-2015 | Орландо | Канада Канада | **1 – 2** | Исланд Исланд | Пријателска | **-** | заменет 72' |  |
| 19-1-2015 | Орландо | Канада Канада | **1 – 1** | Исланд Исланд | Пријателска | **-** | заменет 46' |  |
| 28-3-2015 | Астана | Казахстан Казахстан | **0 – 3** | Исланд Исланд | Квал. за Евро 2016 | **-** | влегол во игра 70' |  |
| 31-3-2015 | Талин | Естонија Естонија | **1 – 1** | Исланд Исланд | Пријателска | **-** | заменет 46' |  |
| 12-6-2015 | Рејкјавик | Исланд Исланд | **2 – 1** | Чешка Чешка | Квал. за Евро 2016 | **-** | влегол во игра 63' |  |
| 3-9-2015 | Амстердам | Холандија Холандија | **0 – 1** | Исланд Исланд | Квал. за Евро 2016 | **-** | заменет 78' |  |
| 6-9-2015 | Рејкјавик | Исланд Исланд | **0 – 0** | Казахстан Казахстан | Квал. за Евро 2016 | **-** | заменет 85' |  |
| 13 октомври 2015 | Коња | Турција Турција | **1 – 0** | Исланд Исланд | Квал. за Евро 2016 | **-** | заменет 82' |  |
| 13 ноември 2015 | Варшава | Полска Полска | **4 – 2** | Исланд Исланд | Пријателска | **-** | заменет 78' |  |
| 17 ноември 2015 | Жилина | Словачка Словачка | **3 – 1** | Исланд Исланд | Пријателска | **-** | заменет 71' |  |
| 24-3-2016 | Хернинг | Данска Данска | **2 – 1** | Исланд Исланд | Пријателска | **-** | влегол во игра 72' добил жолт картон во 90-тата минута 90' |  |
| 29-3-2016 | Пиреј | Грција Грција | **2 – 3** | Исланд Исланд | Пријателска | **-** | заменет 83' |  |
| 1-6-2016 | Осло | Норвешка Норвешка | **3 – 2** | Исланд Исланд | Пријателска | **-** | заменет 46' |  |
| 14-6-2016 | Сент-Етјен | Португалија Португалија | **1 – 1** | Исланд Исланд | Евро 2016  - Прва фаза | **-** |  | дет. |
| 18-6-2016 | Марсеј | Исланд Исланд | **1 – 1** | Унгарија Унгарија | Евро 2016  - Прва фаза | **-** | заменет 69' | дет. |
| 22-6-2016 | Сен Дени | Исланд Исланд | **2 – 1** | Австрија Австрија | Евро 2016  - Прва фаза | **1** | заменет 71' | дет. |
| 27-6-2016 | Ница | Англија Англија | **1 – 2** | Исланд Исланд | Евро 2016  - Осминафинале | **-** | заменет 89' |  |
| 3-7-2016 | Сен Дени | Франција Франција | **5 – 2** | Исланд Исланд | Евро 2016  - Четвртфинале | **-** | заменет 46' |  |
| 5-9-2016 | Киев | Украина Украина | **1 – 1** | Исланд Исланд | Квал. за СП 2018 | **-** |  |  |
| 9 октомври 2016 | Рејкјавик | Исланд Исланд | **2 – 0** | Турција Турција | Квал. за СП 2018 | **-** | заменет 62' |  |
| 12 ноември 2016 | Загреб | Хрватска Хрватска | **2 – 0** | Исланд Исланд | Квал. за СП 2018 | **-** | заменет 75' |  |
| 15 ноември 2016 | Та-Кали | Малта Малта | **0 – 2** | Исланд Исланд | Пријателска | **-** | влегол во игра 69' |  |
| 24-3-2017 | Митровица | Косово Косово | **1 – 2** | Исланд Исланд | Квал. за СП 2018 | **-** | влегол во игра 69' |  |
| 28-3-2017 | Даблин | Ирска Ирска | **0 – 1** | Исланд Исланд | Пријателска | **-** |  |  |
| 2-9-2017 | Тампере | Финска Финска | **1 – 0** | Исланд Исланд | Квал. за СП 2018 | **-** | влегол во игра 88' |  |
| 5-9-2017 | Рејкјавик | Исланд Исланд | **2 – 0** | Украина Украина | Квал. за СП 2018 | **-** | заменет 67' |  |
| 6 октомври 2017 | Ескишехир | Турција Турција | **0 – 3** | Исланд Исланд | Квал. за СП 2018 | **-** |  |  |
| 9 октомври 2017 | Рејкјавик | Исланд Исланд | **2 – 0** | Косово Косово | Квал. за СП 2018 | **-** | заменет 61' |  |
| 2-6-2018 | Рејкјавик | Исланд Исланд | **2 – 3** | Норвешка Норвешка | Пријателска | **-** | заменет 63' |  |
| 7-6-2018 | Рејкјавик | Исланд Исланд | **2 – 2** | Гана Гана | Пријателска | **-** | влегол во игра 64' |  |
| 22-6-2018 | Волгоград | Нигерија Нигерија | **2 – 0** | Исланд Исланд | СП 2018  - Прва фаза | **-** | заменет 71' | дет. |
| Вкупно |  | Настапи | 39 |  | Голови | 2 |  |  |

Клупска статистика
------------------

| Сезона | Клуб | Првенство | Национален куп | Континентален куп | Останати купови | Вкупно |
| --- | --- | --- | --- | --- | --- | --- |
| Лига | Наст | Гол | Лига | Наст | Гол | Лига | Наст | Гол | Лига | Наст | Гол | Наст | Гол |
| 2008 | Исланд Селфос | 1Д | 0 | 0 | КИ+ЛКИ | 1+0 | 0 | - | - | - | - | - | - | 1 | 0 |
| 2009 | 1Д | 16 | 1 | КИ+ЛКИ | 2+5 | 0 | - | - | - | - | - | - | 23 | 1 |
| 2010 | У | 21 | 3 | КИ+ЛКИ | 1+7 | 0+2 | - | - | - | - | - | - | 29 | 5 |
| 2011 | 1Д | 21 | 7 | КИ+ЛКИ | 2+0 | 0+2 | - | - | - | - | - | - | 23 | 7 |
| 2012 | У | 22 | 7 | КИ+ЛКИ | 3+7 | 1+0 | - | - | - | - | - | - | 32 | 8 |
| Вкупно Селфос | 80 | 18 |  | 9+19 | 1+2 |  | - | - |  | - | - | 108 | 21 |
| 2013 | Норвешка Викинг | ЕС | 23 | 1 | КН | 2 | 1 | - | - | - | - | - | - | 25 | 2 |
| 2014 | ЕС | 29 | 5 | КН | 3 | 1 | - | - | - | - | - | - | 32 | 6 |
| 2015 | ЕС | 29 | 9 | КН | 6 | 6 | - | - | - | - | - | - | 35 | 15 |
| Вкупно Викинг | 81 | 15 |  | 11 | 8 |  | - | - |  | - | - | 92 | 23 |
| јан.-јун. 2016 | Германија Кајзерслаутерн | 2Б | 15 | 2 | КГ | - | - | - | - | - | - | - | - | 15 | 2 |
| 2016-2017 | Англија Вулверхемптон | ФЛЧ | 42 | 3 | ФАКуп+ЛК | 3+3 | 0 | - | - | - | - | - | - | 48 | 3 |
| 2017-2018 | Англија Рединг | ФЛЧ | 33 | 7 | ФАКуп+ЛК | 2+1 | 3+0 | - | - | - | - | - | - | 36 | 10 |
| 2018-2019 | ФЛЧ | 1 | 1 | ФАКуп+ЛК | 0+0 | 0 | - | - | - | - | - | - | 1 | 1 |
| Вкупно Рединг | 34 | 8 |  | 2+1 | 3+0 |  | - | - |  | - | - | 37 | 11 |
| Вкупно во кариерата | 252 | 46 |  | 48 | 16 |  | - | - | - | - | - | 300 | 60 |

Наводи
------

1. ↑  „EFL: Club list of registered players" (PDF). English Football League. 20 May 2017. стр. 41. Посетено на 6 October 2017.
2. 1 2  „2018 FIFA World Cup Russia: List of players: Iceland" (PDF). FIFA. 10 June 2018. стр. 13. Архивирано од изворникот (PDF) на 2018-06-19. Посетено на 10 June 2018.
3. ↑  soccerway.com (уред.). „Selfoss vs Fylkir". Посетено на 30 ноември 2012.
4. ↑  „Böðvarsson første signering" (норвешки). Viking Fotboll. 30 November 2012. Архивирано од изворникот на 3 September 2016.
5. ↑  „NM Cup 2015, Algard FK - Viking Stavanger 0-7". transfermarkt. 22 април 2015. Посетено на 6 август 2018.
6. ↑  „NM Cup 2015, Varegg Fotball - Viking Stavanger 0-9". transfermarkt. 7 мај 2015. Посетено на 6 август 2018.
7. ↑  „Eliteserien 2015, Viking Stavanger - Aalesunds FK 4-1". transfermarkt. 11 јули 2015. Посетено на 6 август 2018.
8. ↑  „FCK verpflichtet Jón Daði Böðvarsson" (германски). Kaiserslautern. 17 June 2015.
9. ↑  „Jón Daði Böðvarsson" (германски). Fussballdaten.de.
10. ↑  „2. Bundesliga 2015/2016 » 28. Spieltag » 1. FC Kaiserslautern - SV Sandhausen 2:0". weltfussball.de. 3 април 2015. Посетено на 6 август 2018.
11. ↑  „2. Bundesliga 2015/2016 » 34. Spieltag » FC St. Pauli - 1. FC Kaiserslautern 5:2". weltfussball.de. 15 мај 2016. Посетено на 6 август 2018.
12. ↑  „Bodvarsson signs for Wolves". Wolverhampton Wanderers F.C. 2 August 2016.
13. ↑  „Rotherham 2 Wolves 2 – Report and Pictures". 6 August 2016. Архивирано од изворникот на 2016-10-15. Посетено на 2018-08-06.
14. ↑  „Players Refused To Lose". 6 August 2016.
15. ↑  Stuart Watson (16 август 2016). „Report: Wolves 0 Ipswich Town 0 – Bialkowski saves penalty, Murphy goal controversially chalked off". eadt.co.uk. Архивирано од изворникот на 2020-10-06. Посетено на 7 август 2018.
16. ↑  „Birmingham City 1-3 Wolverhampton Wanderers". BBC. 20 август. Посетено на 7 август. Проверете ги датумските вредности во: `|accessdate=, |date=` (help)
17. ↑  „Jón Daði Böðvarsson is a Royal!". *readingfc.co.uk*. Reading F.C. 14 July 2017. Посетено на 14 July 2017.
18. ↑  Jonathan Low (13 август 2017). „Jaap Stam issues injury updates on Beerens, McCleary, Obita and Bodvarsson". getreading.co.uk. Text "7 август 2018" ignored (help)
19. ↑  „Birmingham 0-2 Reading". BBC. 26 August 2017. Посетено на 29 August 2017.
20. ↑  „Reading 3-0 Stevenage: Jon Dadi Bodvarsson nets stunning hat-trick (in two different coloured kits) to fire hosts into fourth round of the FA Cup". dailymail. 16 јануари 2018. Посетено на 7 август 2018.
21. ↑  Dan Long (4 август 2018). „Reading 1-2 Derby: Tom Lawrence heads late winner in Championship opener". skysport. Посетено на 8 август 2018.
22. ↑  „England 1 Iceland 2: Fairytale continues as Hodgson's men crash out". *FourFourTwo*. 27 June 2016. Посетено на 28 June 2016.
23. ↑  „A karla - Hópurinn sem fer á HM í Rússlandi". *ksi.is* (исландски). Football Association of Iceland. 11 May 2018. Посетено на 11 May 2018.

Надворешни врски
----------------

|  |  |
| --- | --- |
| Ризница | „Јон Дади Бодварсон" на Ризницата ? |


|  |  |
| --- | --- |
|  | ***Портал   „Биографија"*** |
|  | ***Портал   „Фудбал"*** |
|  | ***Портал   „Исланд"*** |
|

* Јон Дади Бодварсон на soccerway
* Јон Дади Бодварсон на transfermarkt
* Јон Дади Бодварсон на espn
* Јон Дади Бодварсон на whoscored